Svrbenie tela a vyrážky: Možné príčiny a diagnostika
Svrbi ma telo keď si ho poskriabem zostanú mi cervene fľaky a vyrážky,čo by to mohlo byt ? Dúfam ze nie svrab?
Dobrý deň.
Ďakujeme za Vašu otázku.
Svrab je veľmi nákazlivé ochorenie. Šíri sa hlavne v kolektívoch. Pôvodcom svrabu je zákožka svrabová (Sarcoptes scabiei). Svrab spôsobuje silné svrbenie, ktoré je najintenzívnejšie v noci, a zvyčajne sa prejavuje drobnými vyrážkami, pľuzgierikmi a červenými vyrážkami, ktoré sa nachádzajú na miestach, kde sa paraziti dostávajú pod pokožku. Svrab najčastejšie postihuje časti tela s jemnou pokožkou, ako sú vnútroná strana zápästí, dlane, podpazušie, vnútorná strana stehien, kožu medzi prstami, okolie pupku a oblasť genitálií.
Ak máte po poškriabaní červené fľaky a vyrážky, môže to byť spôsobené rôznymi faktormi, ako je alergická reakcia, podráždenie pokožky, ekzém alebo iné kožné ochorenie. Žiaľ  v našej kompetencii nie je stanoviť presnú diagnózu ani uričť príčinu ťažkostí. Táto kompetencia je výhradne v rukách dermatológa, preto odporúčam podstúpiť lekárske vyšetrenie čo najskôr.
Prajem pekný zvyšok dňa.
S pozdravom
Mgr. Barbora Bičanovská